**INFORMATĪVAIS ZIŅOJUMS**

 **„Par Latvijas nacionālo pozīciju Nr.1 par tematiskajiem mērķiem pilsētvides attīstības programmā URBACTIII 2014.-2020.gadam un programmas ieviešanas aspektiem”**

1. **ES tiesību akta projekta/izskatāmā jautājuma īss apraksts**

 2011.gada 6.oktobrī Eiropas Komisija (turpmāk – EK) ir publicējusi Eiropas Parlamenta un Padomes regulas projektu (turpmāk – regulas projekts) par īpašiem noteikumiem par atbalstu no Eiropas Reģionālās attīstības fonda saistībā ar Eiropas Teritoriālās sadarbības mērķi (turpmāk – ETS).

 ETS regulas projekts paredz īpašus noteikumus Eiropas Reģionālās attīstības fonda (turpmāk – ERAF) atbalstam attiecībā uz ETS 2014.-2020.gada plānošanas periodā, nosakot ETS sadarbības elementus, teritoriālā pārklājuma un finansēšanas nosacījumus, tematisko koncentrāciju un kopējo indikatoru sistēmu, kā arī ietver programmēšanas, vadības, uzraudzības un kontroles aspektus.

 Atbilstoši ETS regulas projekta 5. un 6.pantam ETS programmas atbalsta tematiskus mērķus, kas ir noteikti Eiropas Parlamenta un Padomes regulas projekta, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai (turpmāk – ELFLA) un Eiropas Jūrlietu un zivsaimniecības fondu (turpmāk – EJZF), uz kuriem attiecas vienotais stratēģiskais ietvars, un vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr.1083/2006 9.pantā un Eiropas Parlamenta un Padomes regulas projekta par īpašiem noteikumiem attiecībā uz Eiropas Reģionālās attīstības fondu un mērķi “Ieguldījums izaugsmei un nodarbinātībai” un par Regulas (EK) Nr.1080/2006 atcelšanu (turpmāk – tematiskie mērķi).

2012.gada beigās tika uzsākta ETS mērķa pilsētvides attīstības programmas URBACT III (turpmāk – URBACT III programma) 2014.-2020.gadam sagatavošanas process – tika izveidota Apvienotā programmēšanas darba grupa (turpmāk – APDG), kurā ir aicināti piedalīties visu esošās programmas URBACT II 2007.-2013.gadam īstenošanā iesaistīto valstu (visas Eiropas Savienības (turpmāk – ES) 27 dalībvalstis un 2 partnervalstis (Šveice un Norvēģija)) un papildus Horvātijas nacionālo atbildīgo iestāžu pārstāvji. Dalībvalstis vienojušās, ka lēmumi, tai skaitā par nākamās programmas stratēģisko fokusu, APDG tiks pieņemti konsensā.

Atbilstoši ETS regulas projekta 2.panta 3.punktam ETS mērķī **ERAF atbalsta starpreģionu sadarbību**, **lai pastiprinātu kohēzijas politikas efektivitāti**, **veicinot pieredzes apmaiņu, apzinot, izplatot un pārnesot paraugpraksi** **ilgtspējīgas pilsētvides attīstībā, t.sk. pieredzes apmaiņas pasākumus pilsētas** – **lauku mijiedarbībā.**

Dalībvalstis/partnervalstis **līdz 2013.gada 3.septembrim** tiek aicinātas elektroniski iesniegt programmas URBACT III Apvienotajam tehniskajam sekretariātam izvirzīto tematisko mērķu prioritāro sakārtojumu, kā arī sniegt viedokli par papildus aktuālajiem tematiskajiem mērķiem.

**2013.gada 27.septembrī** APDG sanāksmē Briselē, Beļģijā dalībvalstis/partnervalstis, balstoties uz nacionālo viedokli, tiek aicinātas pieņemt lēmumu par programmas URBACT III tematisko koncentrāciju un programmas finansējuma piešķīruma sadalījumu pa tematiskajiem mērķiem.

Papildus APDG sanāksmē dalībvalstis/partnervalstis aicinātas uzsākt diskusijas un pieņemt lēmumus par šādiem URBACT III programmas ieviešanas aspektiem: iespējamie atbalsta saņēmēji un partnerības veidošanas principi, metodoloģiskā ietvara ilgtspējīgām Eiropas pilsētām iekļaušana URBACT III programmā, plānotie programmas rezultatīvie rādītāji.

1. **Latvijas Republikas pozīcija**

Latvijas interesēs ir, lai URBACT III programma piedāvātu sadarbības iespējas plašākam finansējuma saņēmēju lokam, nodrošinot Latvijas partneru aktīvāku iesaisti programmas projektu īstenošanā.

Sākotnējā pozīcijā tiek iezīmēts Latvijas viedoklis par programmas URBACT III tematisko koncentrāciju programmas finansējuma piešķīruma sadalījumu pa tematiskajiem mērķiem un programmas ieviešanas aspektiem.

URBACTIII programmas izstrādes un ieviešanas laikā tiks nodrošināta koordinācija un papildinātība ar citām „Eiropas teritoriālās sadarbības” un „Investīcijas nodarbinātībā un izaugsmē” mērķa programmām atbilstoši Partnerības līgumā noteiktajam.

Vides aizsardzības un reģionālās

attīstības ministrs E.Sprūdžs

Vīza: Vides aizsardzības un reģionālās

attīstības ministrijas valsts sekretāra p.i.,

administrācijas vadītājs G.Kauliņš

28.08.13. 09:04

518

V.Prokopoviča

67026471, vita.prokopovica@varam.gov.lv